Leonidas Kravčiukas

Leonidas Makarovičius Kravčiukas (; 1934 m. sausio 10 d. – 2022 m. gegužės 10 d.) – pirmasis Ukrainos prezidentas, atgavus Nepriklausomybę po TSRS žlugimo.

 Biografija 
Gimė valstiečių šeimoje. Jo tėvas žuvo kovodamas fronte 1944 m., o motina dirbo kolūkyje. 1958 m. baigė ekonomikos studijas Kijevo universitete. 1960 m. įstojo į SSKP, 1970–1989 m. dirbo Ukrainos komunistų partijos Centro komiteto aparate, 1989–1990 m. už ideologiją atsakingu sekretoriumi Centro komitete. Nuo 1990 m. birželio iki 1991 m. rugpjūčio užėmė Centro komiteto II sekretoriaus pareigas. Buvo perestroikos šalininkas. Nuo 1990 m. liepos iki 1991 m. gruodžio buvo Ukrainos TSR Aukščiausiosios Tarybos pirmininkas.Leonid Makarovych Kravchuk. biography.yourdictionary.com. Nuoroda tikrinta 2022-05-14.

Jam vadovaujant, Taryba paskelbė Ukrainos nepriklausomybę. Kartu su B. Jelcinu ir S. Šuškevičiumi pasirašė Belovežo susitarimą, kuriuo likviduota Tarybų Sąjunga. 1991 m. gruodžio 1 d. laimėjo Prezidento rinkimus, už jį balsavo 62 % rinkėjų. 1991–1994 m. buvo Ukrainos prezidentas. L. Kravčuko valdymo metai vertinami prieštaringai: per keletą mėnesių Ukraina kaip valstybė gavo tarptautinį pripažinimą, sukūrė svarbias valstybines institucijas, stiprino šalies suverenitetą. Tačiau jam nepavyko išspręsti rimtų ekonominių ir socialinių problemų. Dėl to buvo neperrinktas antrai kadencijai 1994 m. prezidento rinkimuose. 1994–2006 m. buvo Ukrainos Aukščiausiosios Rados narys.Leonid Kravchuk. britannica.com. Nuoroda tikrinta 2022-05-14.Leonid Kravčuk. Visuotinė lietuvių enciklopedija. 2018-07-19. Nuoroda tikrinta 2022-05-14.

 Šaltiniai 

Kategorija:Ukrainos prezidentai
Kategorija:Ukrainos Aukščiausiosios Tarybos pirmininkai
Kategorija:Ukrainos politikai